
Suinteresuotiems kandidatams VP-3244-1			2025-11-05
Siunčiama CVP IS priemonėmis


DĖL ATSAKYMO Į PAKLAUSIMĄ

Valstybės įmonės Turto banko (toliau – Perkančioji organizacija) viešojo pirkimo komisija (toliau – Komisija), vykdydama tarptautinį pirkimą atviro konkurso būdu „VP-3244-1 Kondicionierių įsigijimas, kondicionierių įrengimo, keitimo darbai Vilniaus regiono objektuose“ (pirkimo Nr. 5021326) gavo tiekėjo klausimus (kalba netaisyta):
1) Prašome paaiškinti TS priedo Nr.3 1 įkainį "Neveikiančios oro kondicionavimo įrangos lauko ir vidaus blokų demontavimo darbai" - 1 kompl. Įkainis bus tas pats, tarkim reikia demontuoti sistemą su 8 vidiniais ar 30 vidinių blokų? Prašome patikslinti.
2) Prašome paaiškinti TS priedo Nr.3 4 įkainį "Oro kondicionavimo įrangos lauko bloko montavimo ir pajungimo darbai" - 1 kompl. Kur montuojamas išorinis blokas, ant stogo, ant sienos, ar ant žemės? Kur įsiveritni kėlimo mechanizmus?
3) Ar gerai suprantame, kad įrangai iki 12 kW Eurovent sertifikatas nereikalingas?

Komisija teikia atsakymus:
1) TS priedo Nr. 3 lentelėje nurodytas standartinis įkainis už vieno bloko demontavimą, įskaitant komplektuojančius elementus, pvz. prie vidinio bloko komplekte yra tvirtinimo elementai, skardinė panelė-laikiklis, kondensato siurbliukas, kanalai, o prie lauko bloko komplekte yra lauko blokas, laikikliai, tvirtinimo elementai, kondensato nuvedimo sistema, kanalai. Pagal TS 3.12 punktą, pagal užduotį ir poreikį, gali būti formuojama atskira užduotis daugiau nei numatyta standartinių įkainių lentelėje Nr. 3, tokiu atveju įkainis bus skaičiuojamas pagal TS 4.5 punktą. 
2) TS priedo Nr. 3 tipinių darbų lentelė numato „Oro kondicionavimo įrangos lauko bloko montavimo ir pajungimo darbai“, skaičiuojama bloko laikiklio (sieninio arba pastatomo) tvirtinimas ir lauko bloko tvirtinimas prie laikiklio, o taip pat elektros kabelių ir vamzdyno pajungimas. Papildomi darbai ir mechanizmai įskaitant ir pakėlimo mechanizmus, skaičiuojami pagal faktinį poreikį ir atskirą užduotį TS 2.12 punktą, 3.12 punktą ir 4.5 punktą. 
3) Pirkimo sąlygų priede, Turto banko direktoriaus įsakymu patvirtintame standarte „TECHNINIO STANDARTO PRIEDAS ŠVOK (šildymo, vėdinimo ir oro kondicionavimo dalis)“, 7.2 punkte Administracinių patalpų vėsinimas, yra numatyta: „ <...> Šaldymo mašinos turi būti sertifikuotos Eurovent ir turi turėti CE ženklinimą <....>“.
Įrangai iki 12kW taikomas 2011 m. gegužės 4 d. KOMISIJOS DELEGUOTASIS REGLAMENTAS (ES) Nr. 626/2011, kuriuo papildoma Europos Parlamento ir Tarybos direktyva 2010/30/ES nustatanti oro kondicionierių energijos vartojimo efektyvumo ženklinimo reikalavimus. 
„Eurovent“ sertifikatas yra reikalingas neapsiribojant įrenginio galia, siekiant patvirtinti oro kondicionavimo produktų technines charakteristikas, našumą ir energijos efektyvumą, kurį nepriklausomos laboratorijos išbando pagal Europos bei tarptautinius standartus. Tai yra būdas užtikrinti gaminių kokybę bei atitiktį deklaruojamiems parametrams. Sertifikatas suteikia patikimą garantiją, kad įsigyjami oro kondicionieriai veiks taip, kaip nurodyta techninėje dokumentacijoje ir atitiks aukštus kokybės bei energijos efektyvumo standartus.

